               EUROPSKA KOMISIJA
            Bruxelles, 27.5.2016.
            COM(2016) 302 final
            2016/0155(NLE)
            Prijedlog
            ODLUKE VIJEĆA
            o potpisivanju, u ime Unije, i privremenoj primjeni Sporazuma između Europske unije i Vlade Republike Filipini o određenim aspektima usluga u zračnom prometu

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Nakon presuda Suda u predmetima pod nazivom „Otvoreno nebo” Vijeće je 5. lipnja 2003. ovlastilo Komisiju za pokretanje pregovora s trećim zemljama o zamjeni određenih odredaba iz postojećih bilateralnih sporazuma o uslugama u zračnom prometu sporazumom na razini Unije („horizontalno ovlaštenje”). Ciljevi su tih sporazuma omogućiti svim zračnim prijevoznicima iz EU-a nediskriminirajući pristup zračnim putovima između Europske unije i trećih zemalja te u tu svrhu uskladiti bilateralne sporazume o uslugama u zračnom prometu između država članica i trećih zemalja s pravom Unije.

               •Dosljednost s postojećim odredbama politike u određenom području

                  Odredbama Sporazuma zamjenjuju se ili dopunjuju postojeće odredbe u deset bilateralnih sporazuma o uslugama u zračnom prometu između država članica i Republike Filipini.

               •Dosljednost u odnosu na druge politike Unije

                  Sporazumom će se ispuniti temeljni cilj vanjske zrakoplovne politike Unije tako što će se njime postojeći bilateralni sporazumi o uslugama u zračnom prometu uskladiti s pravom Unije.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 100. stavak 2., članak 218. stavak 5. UFEU-a

               •Supsidijarnost (za neisključivu nadležnost)

                  Prijedlog se u potpunosti temelji na „horizontalnom ovlaštenju” koje je Vijeće dalo imajući u vidu pitanja obuhvaćena pravom Unije i bilateralnim sporazumima o uslugama u zračnom prometu.

               •Proporcionalnost

                  Sporazumom će se odredbe bilateralnih sporazuma o uslugama u zračnom prometu izmijeniti ili dopuniti samo u mjeri nužnoj za osiguravanje usklađenosti s pravom Unije.

               •Odabir instrumenta

                  Sporazum između Unije i Republike Filipini najučinkovitiji je instrument za usklađivanje svih postojećih bilateralnih sporazuma o uslugama u zračnom prometu između država članica i Republike Filipini s pravom Unije.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  U skladu s člankom 218. stavkom 4. UFEU-a Komisija je vodila pregovore uz savjetovanje s posebnim odborom. Tijekom pregovora provedeno je savjetovanje i s dionicima iz predmetnog sektora. Primjedbe dostavljene tijekom tog postupka uzete su u obzir. Predmetne države članice provjerile su točnost upućivanja na bilateralne sporazume o uslugama u zračnom prometu. Dionici iz predmetnog sektora naglasili su važnost čvrste pravne osnove za njihovu komercijalnu djelatnost.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavnjivanje

                  Prijedlogom se predviđa pojednostavnjivanje zakonodavstva. Relevantne odredbe bilateralnih sporazuma o uslugama u zračnom prometu između država članica i Republike Filipini će se zamijeniti ili dopuniti odredbama jednog sporazuma.

               •Temeljna prava

                  Nije primjenjivo.

               4.UTJECAJ NA PRORAČUN

                  Prijedlog nema utjecaja na proračun Unije.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Do njegova stupanja na snagu Sporazum se privremeno primjenjuje od prvog dana mjeseca koji slijedi nakon dana kada su stranke obavijestile jedna drugu o završetku postupaka potrebnih u tu svrhu.

               Dokumenti s obrazloženjima (za direktive)

                  Nije primjenjivo.

               Detaljno obrazloženje posebnih odredaba prijedloga

                  Međunarodni odnosi u području zrakoplovstva između država članica i trećih zemalja u načelu su uređeni bilateralnim sporazumima o uslugama u zračnom prometu između država članica i trećih zemalja, prilozima tim sporazumima i drugim povezanim bilateralnim ili multilateralnim dogovorima.

                  No uobičajenim klauzulama o imenovanju u bilateralnim sporazumima država članica o uslugama u zračnom prometu krši se pravo Unije. Tim se klauzulama trećim zemljama dopušta odbijanje, povlačenje ili obustava dozvola ili odobrenja zračnog prijevoznika koji je imenovala država članica, ali u kojem ta država članica ili njezini državljani nemaju znatan vlasnički udio ili nad kojim nemaju stvarnu kontrolu. Utvrđeno je da se time diskriminiraju zračni prijevoznici EU-a s poslovnim nastanom na državnom području države članice, ali koji su u vlasništvu ili pod kontrolom državljana drugih država članica. To je u suprotnosti s člankom 49. Ugovora o funkcioniranju Europske unije kojim se državljanima država članica koji su ostvarili svoje pravo poslovnog nastana jamči da će se u državi članici domaćinu s njima postupati jednako kao s državljanima te države članice.

                  Postoje i druga pitanja poput oporezivanja avionskog goriva ili obveznih trgovačkih sporazuma među zračnim prijevoznicima, gdje je usklađenost s pravom Unije potrebno osigurati izmjenama ili dopunama postojećih odredaba u bilateralnim sporazumima o uslugama u zračnom prometu između država članica i trećih država.

                  Komisija je u skladu s mehanizmima i smjernicama u Prilogu „horizontalnom ovlaštenju” postigla sporazum s Republikom Filipini kojim se zamjenjuju određene odredbe u postojećim bilateralnim sporazumima o uslugama u zračnom prometu između država članica i Republike Filipini. Člankom 2. Sporazuma uobičajene klauzule o imenovanju zamjenjuju se klauzulom EU-a o imenovanju, čime se svim prijevoznicima u EU-u omogućuje ostvarivanje prava poslovnog nastana. Člankom 5. rješavaju se moguće nedosljednosti s pravilima Unije o tržišnom natjecanju.

                  Budući da su pregovori o Sporazumu uspješno zaključeni, Sporazum bi trebalo potpisati u ime Europske unije. Ovaj dokument sadržava prijedlog odluke s tim ciljem.

                  Do njegova stupanja na snagu, predlaže se privremena primjena Sporazuma od prvog dana mjeseca koji slijedi nakon dana kada su stranke obavijestile jedna drugu o završetku postupaka potrebnih u tu svrhu.

               2016/0155 (NLE)

               Prijedlog

               ODLUKE VIJEĆA

               o potpisivanju, u ime Unije, i privremenoj primjeni Sporazuma između Europske unije i Vlade Republike Filipini o određenim aspektima usluga u zračnom prometu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Vijeće je svojom Odlukom od 5. lipnja 2003. ovlastilo Komisiju za pokretanje pregovora s trećim zemljama o zamjeni određenih odredaba u postojećim bilateralnim sporazumima sa sporazumom na razini Unije.

               (2)U skladu s tim, Komisija je u ime Unije postigla Sporazum s Vladom Republike Filipini o određenim aspektima usluga u zračnom prometu (dalje u tekstu: „Sporazum”). Pregovori su uspješno završeni parafiranjem Sporazuma 10. veljače 2016.

               (3)Cilj je Sporazuma uskladiti s pravom Unije bilateralne sporazume o uslugama u zračnom prometu između deset država članica i Republike Filipini.

               (4)Stoga bi Sporazum trebalo potpisati u ime Unije, podložno njegovu kasnijem sklapanju.

               (5)Kako bi se što prije počele ostvarivati koristi od Sporazuma, potrebno ga je privremeno primjenjivati,

               DONIJELO JE OVU ODLUKU:

               Članak 1.

               Potpisivanje Sporazuma između Europske unije i Vlade Republike Filipini o određenim aspektima usluga u zračnom prometu („Sporazum”) odobrava se u ime Unije, podložno sklapanju navedenog Sporazuma.

               Tekst Sporazuma priložen je ovoj Odluci.

               Članak 2.

               Glavno tajništvo Vijeća izdaje za osobu ili osobe koje odredi pregovarač Sporazuma instrument sa svim ovlastima potrebnima za potpisivanje Sporazuma, podložno njegovu sklapanju.

               Članak 3.

               Do njegova stupanja na snagu Sporazum se privremeno primjenjuje od prvog dana mjeseca koji slijedi nakon dana kada su stranke obavijestile jedna drugu o završetku postupaka potrebnih u tu svrhu.

               Članak 4.

               Predsjednik Vijeća imenuje osobu ovlaštenu u ime Europske unije provesti obavješćivanje predviđeno u članku 8. stavku 2. Sporazuma.

               Članak 5.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 27.5.2016.
            COM(2016) 302 final
            PRILOG

            Prijedlogu Odluke Vijeća
            o potpisivanju, u ime Unije, i privremenoj primjeni Sporazuma između Europske unije i Vlade Republike Filipini o određenim aspektima usluga u zračnom prometu

               PRILOG

               Prijedlogu Odluke Vijeća

               o potpisivanju, u ime Unije, i privremenoj primjeni Sporazuma između Europske unije i Vlade Republike Filipini o određenim aspektima usluga u zračnom prometu

               EUROPSKA UNIJA

               s jedne strane, i

               VLADA REPUBLIKE FILIPINI

               (dalje u tekstu: „Filipini”)

               s druge strane,

               (dalje u tekstu zajednički: „stranke”)

               UVIĐAJUĆI da bilateralni sporazumi o uslugama u zračnom prometu sklopljeni između nekih država članica Europske unije i Filipina sadržavaju odredbe protivne pravu Europske unije,

               UVIĐAJUĆI da Europska unija ima isključivu nadležnost u pogledu nekoliko aspekata koji mogu biti uključeni u bilateralne sporazume o uslugama u zračnom prometu između država članica Europske unije i trećih zemalja,

               UVIĐAJUĆI da u skladu s pravom Europske unije zračni prijevoznici iz država članica Europske unije s poslovnim nastanom u jednoj od država članica Europske unije imaju pravo na nediskriminirajući pristup zračnim putovima između država članica Europske unije i trećih zemalja,

               UZIMAJUĆI U OBZIR sporazume između Europske unije i određenih trećih zemalja kojima se predviđa mogućnost da državljani tih trećih zemalja steknu vlasništvo nad zračnim prijevoznicima licenciranima u skladu s pravom Europske unije,

               IMAJUĆI U VIDU da se određene odredbe bilateralnih sporazuma o uslugama u zračnom prometu između država članica Europske unije i Filipina koje su protivne pravu Europske unije moraju potpuno uskladiti s tim pravom kako bi se stvorila čvrsta pravna osnova za usluge u zračnom prometu između Europske unije i Filipina i očuvao kontinuitet usluga u zračnom prometu,

               UVIĐAJUĆI da u skladu s pravom Europske unije zračni prijevoznici u načelu ne mogu sklapati sporazume kojima bi se moglo utjecati na trgovinu među državama članicama Europske unije i čiji bi cilj ili učinak bili sprječavanje, ograničavanje ili narušavanje tržišnog natjecanja,

               IMAJUĆI U VIDU da se odredbama u bilateralnim sporazumima o uslugama u zračnom prometu sklopljenima između država članica Europske unije i Filipina, kojima se i. uvjetuje ili pogoduje donošenju sporazuma između poduzeća, kao i donošenju odluka udruženja poduzeća ili usklađenog djelovanja kojima se sprječava, narušava ili ograničava tržišno natjecanje među zračnim prijevoznicima na relevantnim zračnim putovima, ili ii. jačaju učinci takvih sporazuma, odluka ili usklađenog djelovanja, ili iii. zračnim prijevoznicima ili drugim privatnim gospodarskim subjektima delegira odgovornost za poduzimanje mjera kojima se sprječava, narušava ili ograničava tržišno natjecanje među zračnim prijevoznicima na relevantnim zračnim putovima, pravila tržišnog natjecanja koja se primjenjuju na poduzeća mogu učiniti neučinkovitima,

               UVIĐAJUĆI da cilj Europske unije nije, u okviru ovog Sporazuma, povećati ukupan opseg zračnog prometa između Europske unije i Filipina, utjecati na ravnotežu među zračnim prijevoznicima Europske unije i zračnim prijevoznicima Filipina ili pregovarati o izmjenama odredaba postojećih bilateralnih sporazuma o uslugama u zračnom prometu u pogledu prava prometovanja.

               SPORAZUMJELE SU SE KAKO SLIJEDI:

               ČLANAK 1.

               Opće odredbe

               1.
                     Za potrebe ovog Sporazuma „države članice” znači države članice Europske unije, a „Ugovori EU-a” znači Ugovor o Europskoj uniji i Ugovor o funkcioniranju Europske unije.

               2.
                     Upućivanje u svakom od sporazuma navedenih u Prilogu 1. na državljane države članice koja je stranka u tom sporazumu smatra se upućivanjem na državljane država članica Europske unije.

               3.
                     Upućivanje u svakom od sporazuma navedenih u Prilogu 1. na zračne prijevoznike ili zračne kompanije države članice koja je stranka u tom sporazumu smatra se upućivanjem na zračne prijevoznike ili zračne kompanije koje je imenovala ta država članica.

               ČLANAK 2.

               Imenovanje od strane države članice

               1.
                     Odredbama stavaka 2. i 3. ovog članka zamjenjuju se odgovarajuće odredbe članaka navedenih u Prilogu 2. točkama (a) i (b) u pogledu imenovanja zračnog prijevoznika od strane države članice, odobrenja i dozvola koje su mu Filipini dodijelili te odbijanja, opoziva, obustave ili ograničenja odobrenja odnosno dozvola zračnog prijevoznika.

               2.
                     Po primitku imenovanja od strane države članice, Filipini dodjeljuju odgovarajuća odobrenja i dozvole uz minimalne postupovne odgode, pod uvjetom:

               i.
                     da zračni prijevoznik ima poslovni nastan, na temelju Ugovora EU-a, na državnom području države članice koja ga imenuje i posjeduje valjanu operativnu licenciju u skladu s pravom Europske unije i

               ii.
                     da država članica koja je odgovorna za izdavanje svjedodžbe zračnog prijevoznika provodi i održava učinkovit regulatorni nadzor zračnog prijevoznika te da je odgovarajuće zrakoplovno tijelo jasno naznačeno u imenovanju i

               iii.
                     da je zračni prijevoznik u vlasništvu, izravnom ili većinskom, te pod stvarnom kontrolom država članica i/ili državljana država članica i/ili ostalih zemalja navedenih u Prilogu 3. i/ili državljana tih ostalih zemalja.

               3.
                     Filipini mogu odbiti, opozvati, obustaviti ili ograničiti odobrenja ili dozvole zračnog prijevoznika kojeg je imenovala država članica, ako:

               i.
                     zračni prijevoznik nema poslovni nastan, na temelju Ugovora EU-a, na državnom području države članice koja ga imenuje ili nema valjanu operativnu licenciju u skladu s pravom Europske unije ili

               ii.
                     država članica koja je odgovorna za izdavanje njegove svjedodžbe zračnog prijevoznika ne provodi i ne održava učinkovit regulatorni nadzor zračnog prijevoznika ili u imenovanju nije jasno naznačeno odgovarajuće zrakoplovno tijelo ili

               iii.
                     zračni prijevoznik nije u vlasništvu, izravnom ni većinskom, ili nije pod stvarnom kontrolom država članica i/ili državljana država članica i/ili ostalih zemalja navedenih u Prilogu 3. i/ili državljana tih ostalih zemalja ili

               iv.
                     zračni prijevoznik već ima odobrenje za letenje u skladu s bilateralnim sporazumom između Filipina i druge države članice te Filipini mogu dokazati da bi ostvarivanjem prava prometovanja na temelju ovog Sporazuma na zračnom putu kojim je obuhvaćena točka u toj drugoj državi članici zračni prijevoznik zaobilazio ograničenja u pogledu prava prometovanja uvedena tim drugim sporazumom.

               U ostvarivanju prava iz ovog stavka, Filipini ne smiju diskriminirati zračne prijevoznike država članica na temelju državljanstva.

               ČLANAK 3.

               Sigurnost

               1.
                     Odredbama stavka 2. ovog članka dopunjuju se odgovarajuće odredbe članaka navedenih u Prilogu 2. točki (c).

               2.
                     Ako je država članica imenovala zračnog prijevoznika čiji regulatorni nadzor provodi i održava druga država članica, prava Filipina na temelju sigurnosnih odredaba sporazuma između države članice koja je imenovala zračnog prijevoznika i Filipina primjenjuju se jednako kad je riječ o donošenju, primjenjivanju ili održavanju sigurnosnih standarda od strane te druge države članice i kad je riječ o odobrenju za letenje tog zračnog prijevoznika.

               ČLANAK 4.

               Oporezivanje avionskoga goriva

               1.
                     Odredbama stavka 2. ovog članka dopunjuju se odgovarajuće odredbe članaka navedenih u Prilogu 2. točki (d).

               2.
                     Neovisno o svim drugim suprotnim odredbama, ničime iz odredaba navedenih u Prilogu 2. točki (d) ne sprječava se državu članicu da na nediskriminirajućoj osnovi nameće porez, carine, naknade ili pristojbe na gorivo isporučeno na njezinu državnom području za upotrebu u zrakoplovu imenovanog zračnog prijevoznika Filipina koji prometuje između jedne točke na državnom području te države članice i druge točke na državnom području te ili druge države članice.

               ČLANAK 5.

               Usklađenost s pravilima tržišnog natjecanja

               1.
                     Neovisno o svim drugim suprotnim odredbama, ničime iz sporazuma navedenih u Prilogu 1. i. ne uvjetuje se niti pogoduje donošenju sporazuma među poduzećima, kao niti donošenju odluka udruženja poduzeća ili usklađenog djelovanja kojima se sprječava, narušava ili ograničava tržišno natjecanje, ii. ne jačaju se učinci takvih sporazuma, odluka ili usklađenog djelovanja, iii. niti se privatnim gospodarskim subjektima delegira odgovornost za poduzimanje mjera kojima se sprječava, narušava ili ograničava tržišno natjecanje.

               2.
                     Odredbe sporazuma navedenih u Prilogu 1. koje nisu u skladu sa stavkom 1. ovog članka ne primjenjuju se.

               ČLANAK 6.

               Prilozi Sporazumu

               Prilozi ovom Sporazumu čine njegov sastavni dio.

               ČLANAK 7.

               Revizija ili izmjena

               Stranke mogu u svakom trenutku revidirati ili izmijeniti ovaj Sporazum uz obostranu suglasnost.

               ČLANAK 8.

               Stupanje na snagu i privremena primjena

               1.
                     Ovaj Sporazum stupa na snagu kad stranke obavijeste jedna drugu, u pisanom obliku, da su okončani njihovi unutarnji postupci potrebni za njegovo stupanje na snagu.

               2.
                     Neovisno o stavku 1. stranke su suglasne privremeno primjenjivati ovaj Sporazum od prvog dana mjeseca koji slijedi nakon dana kada su stranke obavijestile jedna drugu o završetku postupaka potrebnih u tu svrhu.

               3.
                     Ovaj se Sporazum primjenjuje na sve sporazume i dogovore navedene u Prilogu 1. uključujući i one koji na dan potpisivanja ovog Sporazuma još nisu stupili na snagu.

               ČLANAK 9.

               Otkazivanje

               1.
                     U slučaju otkazivanja nekog od sporazuma navedenih u Prilogu 1., istodobno prestaju vrijediti sve odredbe ovog Sporazuma koje se odnose na predmetni sporazum.

               2.
                     U slučaju otkazivanja svih sporazuma navedenih u Prilogu 1. ovaj Sporazum istodobno prestaje vrijediti.

               U POTVRDU TOGA, niže potpisani, koji su za to propisno ovlašteni, potpisali su ovaj Sporazum.

               Sastavljeno u [….] u dva primjerka, dana […, …, …], na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               ZA EUROPSKU UNIJU:
                     ZA REPUBLIKU FILIPINI:

               Prilog 1.

               Popis sporazuma iz članka 1. ovog Sporazuma

               Sporazumi o uslugama u zračnom prometu i ostali dogovori između Filipina i država članica Europske unije kako su promijenjeni ili izmijenjeni, a koji su na dan potpisivanja ovog Sporazuma sklopljeni, potpisani ili parafirani:

               –
                     Sporazum o zračnom prometu između Federalne Vlade Austrije i Vlade Republike Filipini, potpisan u Manili 12. kolovoza 1992., dalje u tekstu „Sporazum Filipini – Austrija” u Prilogu 2.;

               –
                     Sporazum o zračnom prometu između Vlade Kraljevine Belgije i Vlade Republike Filipini, potpisan u Manili 30. siječnja 1970., dalje u tekstu „Sporazum Filipini – Belgija” u Prilogu 2.;

               –
                     Sporazum o zračnom prometu između Vlade Češke i Slovačke Federativne Republike i Vlade Republike Filipini, potpisan u Pragu 23. travnja 1992., dalje u tekstu „Sporazum Filipini – Češka” u Prilogu 2.;

               –
                     Sporazum o zračnom prometu između Vlade Kraljevine Danske i Republike Filipini, potpisan u Oslu 8. svibnja 1969., dalje u tekstu „Sporazum Filipini – Danska” u Prilogu 2.;

               –
                     Sporazum o zračnom prometu između Republike Filipini i Kraljevine Švedske, potpisan u Oslu 8. svibnja 1969., dalje u tekstu „Sporazum Filipini – Švedska” u Prilogu 2.;

               –
                     Sporazum o zračnom prometu između Savezne Republike Njemačke i Republike Filipini, potpisan u Manili 6. kolovoza 1971., dalje u tekstu „Sporazum Filipini – Njemačka” u Prilogu 2.;

               –
                     Sporazum o zračnom prometu između Vlade Kraljevine Grčke i Vlade Republike Filipini, potpisan u Ateni 8. listopada 1949., dalje u tekstu „Sporazum Filipini – Grčka” u Prilogu 2.;

               –
                     Sporazum o zračnom prometu između Vlade Republike Mađarske i Vlade Republike Filipini potpisan u Budimpešti 21. svibnja 1992., dalje u tekstu „Sporazum Filipini – Mađarska” u Prilogu 2.;

               –
                     Sporazum o zračnom prometu između Vlade Velikog Vojvodstva Luksemburga i Vlade Republike Filipini, potpisan u Luksemburgu 21. studenoga 2001., dalje u tekstu „Sporazum Filipini – Luksemburg” u Prilogu 2.;

               –
                     Sporazum o zračnom prometu između Vlade Republike Poljske i Vlade Republike Filipini, potpisan u Manili 1. srpnja 1993., dalje u tekstu „Sporazum Filipini – Poljska” u Prilogu 2.

               Prilog 2.

               Popis članaka u sporazumima navedenima u Prilogu 1. i u člancima od 2. do 4. ovog Sporazuma

               (a) Imenovanje:

               –
                     članak 3. Sporazuma Filipini – Austrija,

               –
                     članak 3. Sporazuma Filipini – Belgija,

               –
                     članak III. Sporazuma Filipini – Češka,

               –
                     članak 3. Sporazuma Filipini – Danska,

               –
                     članak 3. Sporazuma Filipini – Švedska,

               –
                     članak 3. stavak 1. Sporazuma Filipini – Njemačka,

               –
                     članci 2. i 3. Sporazuma Filipini – Grčka,

               –
                     članak III. Sporazuma Filipini – Mađarska,

               –
                     članak III. Sporazuma Filipini – Luksemburg,

               –
                     članak III. Sporazuma Filipini – Poljska,

               (b) Odbijanje, opoziv, obustava ili ograničenje odobrenja ili dozvola:

               –
                     članak 3. Sporazuma Filipini – Austrija,

               –
                     članak 3. Sporazuma Filipini – Belgija,

               –
                     članak III. Sporazuma Filipini – Češka,

               –
                     članak 3. Sporazuma Filipini – Danska,

               –
                     članak 3. Sporazuma Filipini – Švedska,

               –
                     članak 3. stavci 4., 5. i 6. rečenica 1. Sporazuma Filipini – Njemačka,

               –
                     članak 6. Sporazuma Filipini – Grčka,

               –
                     članak IV. Sporazuma Filipini – Mađarska,

               –
                     članak III. Sporazuma Filipini – Luksemburg,

               –
                     članak III. Sporazuma Filipini – Poljska,

               (c) Sigurnost:

               –
                     članak 6. Sporazuma Filipini – Austrija,

               –
                     članak 11. Sporazuma Filipini – Belgija,

               –
                     članak X. Sporazuma Filipini – Češka,

               –
                     članak 11. Sporazuma Filipini – Danska,

               –
                     članak 11. Sporazuma Filipini – Švedska,

               –
                     članak 10. Sporazuma Filipini – Njemačka,

               –
                     članak 4. Sporazuma Filipini – Grčka,

               –
                     članak XIII. Sporazuma Filipini – Mađarska,

               –
                     članak XI. Sporazuma Filipini – Luksemburg,

               –
                     članak XII. Sporazuma Filipini – Poljska,

               (d) Oporezivanje avionskoga goriva:

               –
                     članak 7. Sporazuma Filipini – Austrija,

               –
                     članak 4. Sporazuma Filipini – Belgija,

               –
                     članak IV. Sporazuma Filipini – Češka,

               –
                     članak 4. Sporazuma Filipini – Danska,

               –
                     članak 4. Sporazuma Filipini – Švedska,

               –
                     članak 4. Sporazuma Filipini – Njemačka,

               –
                     članak 3. Sporazuma Filipini – Grčka,

               –
                     članak V. Sporazuma Filipini – Mađarska,

               –
                     članak IV. Sporazuma Filipini – Luksemburg,

               –
                     članak IV. Sporazuma Filipini – Poljska.

               Prilog 3.

               Popis ostalih država navedenih u članku 2. ovog Sporazuma

               (a)
                     Republika Island (u skladu sa Sporazumom o Europskom gospodarskom prostoru);

               (b)
                     Kneževina Lihtenštajn (u skladu sa Sporazumom o Europskom gospodarskom prostoru);

               (c)
                     Kraljevina Norveška (u skladu sa Sporazumom o Europskom gospodarskom prostoru),

               (d)
                     Švicarska Konfederacija (u skladu sa Sporazumom o zračnom prometu između Europske zajednice i Švicarske Konfederacije).


               EUROPSKA KOMISIJA
            Bruxelles, 7.3.2016.
            COM(2016) 118 final
            2016/0065(NLE)
            Prijedlog
            ODLUKE VIJEĆA
            o stajalištu Unije u Vijeću EU-a i Republike Albanije za stabilizaciju i pridruživanje o sudjelovanju Republike Albanije u svojstvu promatrača  u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007

               OBRAZLOŽENJE

               1. Kontekst

               Agencija Europske unije za temeljna prava („Agencija”) osnovana je Uredbom Vijeća (EZ) br. 168/2007
                  1
                („Uredba”).

               U skladu s člankom 2. Uredbe, cilj je Agencije pružiti relevantnim institucijama, tijelima, uredima i agencijama Unije i njezinim državama članicama pomoć i stručno znanje o temeljnim pravima pri provedbi prava Unije.

               U skladu s člankom 28. stavkom 1. Uredbe, Agencija je otvorena za sudjelovanje zemalja kandidatkinja u svojstvu promatrača. Člankom 28. stavkom 2. Uredbe propisuje se da se sudjelovanje i odgovarajući modaliteti određuju na temelju odluke relevantnog Vijeća za pridruživanje. U odluci se posebno navode priroda, opseg i način na koji će te države sudjelovati u radu Agencije, unutar okvira utvrđenog člancima 4. i 5.Uredbe. Nakon odluke Vijeća za pridruživanje, Agencija se može baviti pitanjima temeljnih prava u zemlji kandidatkinji u okviru odredbi članka 3. stavka 1. Uredbe, u mjeri koja je neophodna za postupno usklađivanje te države s pravom Unije.

               2. Prijedlog Odluke

               Komisija predlaže Vijeću donošenje odluke o stajalištu Unije u Vijeću EU-a i Republike Albanije za stabilizaciju i pridruživanje o sudjelovanju Republike Albanije u svojstvu promatrača u radu Agencije Europske unije za temeljna prava i odgovarajućim modalitetima. Predloženim jedinim člankom Odluke predviđa se da se stajalište Unije temelji na nacrtu Odluke Vijeća EU-a i Republike Albanije za stabilizaciju i pridruživanje ( „nacrt Odluke”) koji je priložen Odluci Vijeća. Prijedlog takvog nacrta Odluke priložen je i prijedlogu Komisije. Prijedlogom se zadovoljavaju zahtjevi članka 28. Uredbe.

               U skladu s jednim od temeljnih načela Uredbe (tj. da se rad Agencije temelji na tematskim područjima, a ne pojedinačnim zemljama), nacrtom Odluke omogućuje se Agenciji da u Republici Albaniji obavlja zadaće unutar okvira utvrđenog u člancima 4. i 5.Uredbe.

               Nacrtom Odluke utvrđuje se i da Republika Albanija imenuje promatrača i zamjenika promatrača u Upravnom odboru Agencije. Te bi osobe trebale ispunjavati kriterije iz članka 12. stavka 1. Uredbe. One sudjeluju u radu Upravnog odbora ravnopravno s članovima i zamjenicima članova koje su imenovale države članice, no bez prava glasa.

               Nacrt Odluke uključuje i odredbe o financijskom doprinosu Republike Albanije i osoblju (Prilog I.). Nacrtu Odluke priložen je financijski izvještaj.

               Nacrt Odluke u skladu je s Pravilnikom o osoblju za dužnosnike Europske unije („Pravilnik o osoblju”) i Uvjetima zapošljavanja koji se primjenjuju na ostale službenike Europske unije („Uvjeti zapošljavanja”) utvrđenima Uredbom Vijeća (EEZ, Euratom, EZUČ) br. 259/68
                  2
               .

               2016/0065 (NLE)

               Prijedlog

               ODLUKE VIJEĆA

               o stajalištu Unije u Vijeću EU-a i Republike Albanije za stabilizaciju i pridruživanje o sudjelovanju Republike Albanije u svojstvu promatrača  u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 352. u vezi s člankom 218. stavkom 9.,

               uzimajući u obzir prijedlog Komisije,

               budući da:

               (1)Europsko vijeće u Luxembourgu u prosincu 1997. predvidjelo je sudjelovanje u radu agencija Unije kao način za unaprjeđenje pretpristupne strategije. U zaključcima Europskog vijeća navodi se da će se o agencijama „u kojima će moći sudjelovati države podnositeljice zahtjeva za članstvo odlučivati za svaki pojedini slučaj”.

               (2)U Uredbi Vijeća (EZ) br. 168/2007 o osnivanju Agencije Europske unije za temeljna prava („Uredba”) određeno je da je Agencija otvorena za sudjelovanje zemalja kandidatkinja u svojstvu promatrača.

               (3)Republika Albanija ima iste namjere i ciljeve koji su Uredbom predviđeni za Agenciju i slaže se s obuhvatom i opisom zadataka Agencije koji su određeni u člancima 4. i 5. te Uredbe.

               (4)Konačni je cilj Republike Albanije postati članica Europske unije te će se sudjelovanjem u radu Agencije Europske unije za temeljna prava pomoći Republici Albaniji da ostvari taj cilj.

               ODLUČILO JE:

               jedini članak

               Stajalište koje treba zauzeti Europska unija u Vijeću EU-a i Republike Albanije za stabilizaciju i pridruživanje o sudjelovanju Republike Albanije u svojstvu promatrača  u radu Agencije Europske unije za temeljna prava i odgovarajućim modalitetima temelji se na nacrtu Odluke Vijeća EU-a i Republike Albanije za stabilizaciju i pridruživanje koji je priložen ovoj Odluci.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava, SL L 53, 22.2.2007., str. 1

                     (2)
                  SL L 56, 4.3.1968., str. 1., kako je zadnje izmijenjena Uredbom (EU, Euratom) br. 1023/2013 Europskog parlamenta i Vijeća od 22. listopada 2013. SL L 287, 29.10.2013., str. 15.

    ---documentbreak---

               EUROPSKA KOMISIJA
            Bruxelles, 7.3.2016.
            COM(2016) 118 final
            PRILOG
            ODLUKA br. .../ o sudjelovanju Republike Albanije u svojstvu promatrača u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007
            priložen dokumentu
            Odluka Vijeća
            o stajalištu Unije u Vijeću EU-a i Republike Albanije za stabilizaciju i pridruživanje o sudjelovanju Republike Albanije u svojstvu promatrača  u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007

               PRILOG

               ODLUKA br. .../ o sudjelovanju Republike Albanije u svojstvu promatrača u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007

               priložen dokumentu

               Odluka Vijeća

               o stajalištu Unije u Vijeću EU-a i Republike Albanije za stabilizaciju i pridruživanje o sudjelovanju Republike Albanije u svojstvu promatrača  u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007

               VIJEĆE EU-A I REPUBLIKE ALBANIJE ZA STABILIZACIJU I PRIDRUŽIVANJE,

               uzimajući u obzir Sporazum o stabilizaciji i pridruživanju između Europske unije, s jedne strane, i Republike Albanije, s druge strane,

               uzimajući u obzir Uredbu Vijeća (EZ) br. 168/2007. o osnivanju Agencije Europske unije za temeljna prava, a posebno njezin članak 28.,

               budući da:

               (1) Europsko vijeće u Luxembourgu u prosincu 1997. predvidjelo je sudjelovanje u radu agencija Unije kao način za unaprjeđenje pretpristupne strategije. U zaključcima Europskog vijeća navodi se da će se o agencijama „u kojima će moći sudjelovati države podnositeljice zahtjeva za članstvo odlučivati za svaki pojedini slučaj”. .

               (2) Republika Albanija ima iste namjere i ciljeve koji su predviđeni za Agenciju Europske unije za temeljna prava („Agencija”) i slaže se s obuhvatom i opisom zadaća Agencije koji su određeni u Uredbi Vijeća (EZ) br. 168/2007.

               (3) Primjereno je da se Agencija bavi pitanjima temeljnih prava u smislu članka 3. stavka 1. Uredbe Vijeća (EZ) br. 168/2007 u Republici Albaniji u mjeri potrebnoj za postupno usklađivanje s pravom Unije.

               (4) Republici Albaniji trebalo bi stoga dopustiti da sudjeluje u svojstvu promatrača u radu Agencije i utvrditi modalitete tog sudjelovanja, uključujući odredbe povezane sa sudjelovanjem u inicijativama koje poduzima Agencija, financijskim doprinosom i osobljem.

               (5) U skladu s člankom 12. stavkom 2. točkom (a) i člankom 82. stavkom 3. točkom (a) Uvjeta zapošljavanja koji se primjenjuju na ostale službenike Europske unije utvrđenih Uredbom Vijeća (EEZ, Euratom, EZUČ) br. 259/68
                  1
               , ravnatelj Agencije iznimno može odobriti zapošljavanje državljana Republike Albanije koji imaju sva prava kao državljani.

               ODLUČILO JE:

               Članak 1.

               Republika Albanija kao zemlja kandidatkinja sudjeluje u svojstvu promatrača u radu Agencije Europske unije za temeljna prava uspostavljene Uredbom Vijeća (EZ) br. 168/2007.

               Članak 2.

               1. Agencija se može baviti pitanjima temeljnih prava u smislu članka 3. stavka 1. Uredbe Vijeća (EZ) br. 168/2007 u Republici Albaniji u mjeri potrebnoj za postupno usklađivanje s pravom Unije.

               2. U tu svrhu Agencija će u Republici Albaniji moći obavljati zadaće unutar okvira utvrđenog člancima 4. i 5. Uredbe Vijeća (EZ) br. 168/2007.

               Članak 3.

               Republika Albanija financijski doprinosi aktivnostima Agencije iz članka 4. Uredbe Vijeća (EZ) br. 168/2007 u skladu s odredbama utvrđenima u Prilogu ovoj Odluci.

               Članak 4.

               1. Republika Albanija imenuje osobe koje ispunjavaju kriterije utvrđene člankom 12. stavkom 1. Uredbe Vijeća (EZ) br. 168/2007 za promatrača i zamjenika promatrača. Oni mogu sudjelovati u radu Upravnog odbora ravnopravno s članovima i zamjenicima članova koje su imenovale države članice, no bez prava glasa.

               2. Republika Albanija imenuje državnog službenika za nacionalnog časnika za vezu, kao što je navedeno u članku 8. stavku 1. Uredbe (EZ) br. 168/2007.

               3. Republika Albanija u roku od četiri mjeseca od stupanja na snagu ove Odluke obavještava Europsku komisiju o imenima, kvalifikacijama i podacima za kontakt osoba iz stavaka 1. i 2.

               Članak 5.

               Podaci koji se dostavljaju Agenciji ili koje ona šalje mogu se objavljivati i dostupni su javnosti ako je za povjerljive podatke u Republici Albaniji osiguran jednak stupanj zaštite kao i u Uniji.

               Članak 6.

               Agencija ima u Republici Albaniji pravnu sposobnost istovjetnu onoj koja se priznaje pravnim subjektima prema zakonodavstvu Republike Albanije.

               Članak 7.

               Kako bi Agencija i njezino osoblje mogli izvršavati svoje zadaće, Republika Albanija dodjeljuje im povlastice i imunitete koji su jednaki onima iz članaka od 1. do 4., 5., 6., od 10. do 13., 15., 17. i 18. Protokola (br. 7.) o povlasticama i imunitetima Europske unije, koji je priložen Ugovoru o Europskoj uniji i Ugovoru o funkcioniranju Europske unije.

               Članak 8.

               Obje stranke poduzimaju sve opće ili posebne mjere potrebne za ispunjavanje svojih obveza prema ovoj Odluci i priopćavaju ih Vijeću za stabilizaciju i pridruživanje.

               Članak 9.

               Ova odluka stupa na snagu prvog dana drugog mjeseca od datuma njezina donošenja.

               PRILOG I.

               FINANCIJSKI DOPRINOS REPUBLIKE ALBANIJE AGENCIJI EUROPSKE UNIJE ZA TEMELJNA PRAVA

               1.Financijski doprinos koji Republika Albanija uplaćuje u proračun Europske unije za sudjelovanje u radu Agencije Europske unije za temeljna prava („Agencija”), kao što je određeno u točki 2., čitav je trošak njezina sudjelovanja u Agenciji tijekom prve tri godine.  Od četvrte godine iznosi će se odrediti u skladu s točkom 6.

               2.Financijski je doprinos koji Republika Albanija uplaćuje u proračun Europske unije sljedeći:

                        Godina 1.

                        EUR 160 000

                        Godina 2.

                        EUR 163 000

                        Godina 3.

                        EUR 166 000

               3.Moguća financijska potpora iz programa pomoći Unije dogovorit će se zasebno, u skladu s odgovarajućim programom Unije.

               4.Doprinosom Republike Albanije upravljat će se u skladu s Financijskom uredbom koja se primjenjuje na opći proračun Europske unije.

               5.Putne troškove te troškove smještaja i dnevnica predstavnika i stručnjaka iz Republike Albanije za sudjelovanje u radu Agencije i na sastancima povezanima s provedbom programa rada Agencije nadoknađuje Agencija na istoj osnovi i u skladu s postupcima koji su trenutačno na snazi za države članice Europske unije.

               6.Nakon stupanja na snagu ove Odluke i na početku svake sljedeće godine Komisija upućuje Republici Albaniji zahtjev za uplatu sredstava u visini njezina doprinosa Agenciji u skladu s ovom Odlukom.  Za prvu kalendarsku godinu sudjelovanja Republika Albanija će platiti doprinos izračunan od datuma početka sudjelovanja do kraja godine prema načelu razmjernosti (pro rata). Doprinos za sljedeće godine bit će u skladu s tablicom u točki 2. Od četvrte godine doprinos će biti prilagođen u kontekstu povećanja ili smanjenja subvencije Agencije kako bi se očuvala analogija između doprinosa Republike Albanije i proračuna Agencije za EU-28. Doprinos se može revidirati i u narednim financijskim godinama na temelju najnovijih statističkih podataka koje objavljuje Statistički ured Europske unije (Eurostat).

               7.Taj doprinos iskazuje se u eurima i uplaćuje na eurski bankovni račun Komisije Europske unije.

               8.Republika Albanija plaća svoj doprinos na temelju zahtjeva za uplatu sredstava i to najkasnije u roku od 30 dana nakon što je Komisija uputila zahtjev za uplatu sredstava.

               9.Za svako kašnjenje u plaćanju doprinosa Republici Albaniji se obračunavaju zatezne kamate na iznos dugovanja od datuma dospijeća. Kamatna stopa jednaka je kamatnoj stopi koju na datum dospijeća za svoje poslovanje u eurima primjenjuje Europska središnja banka, uvećanoj za 1,5 postotna boda.

               ZAKONODAVNI FINANCIJSKI IZVJEŠTAJ

               1.
                     OKVIR PRIJEDLOGA/INICIJATIVE

                  1.1.
                     Naslov prijedloga/inicijative

                  1.2.
                     Odgovarajuća područja politike u strukturi ABM/ABB

                  1.3.
                     Vrsta prijedloga/inicijative

                  1.4.
                     Ciljevi

                  1.5.
                     Osnova prijedloga/inicijative

                  1.6.
                     Trajanje i financijski utjecaj

                  1.7.
                     Predviđene metode upravljanja

               2.
                     MJERE UPRAVLJANJA

                  2.1.
                     Pravila praćenja i izvješćivanja

                  2.2.
                     Sustav upravljanja i kontrole

                  2.3.
                     Mjere za sprečavanje prijevara i nepravilnosti

               3.
                     PROCIJENJENI FINANCIJSKI UTJECAJ PRIJEDLOGA/INICIJATIVE

                  3.1.
                     Naslovi višegodišnjeg financijskog okvira i proračunskih linija rashoda na koje se prijedlog/inicijativa odnosi

                  3.2.
                     Procijenjeni utjecaj na rashode

                  3.2.1.
                     Sažetak procijenjenog utjecaja na rashode

                  3.2.2.
                     Procijenjeni utjecaj na odobrena sredstva Agencije

                  3.2.3.
                     Procijenjeni utjecaj na ljudske resurse Agencije

                  3.2.4.
                     Usklađenost s tekućim višegodišnjim financijskim okvirom:

                  3.2.5.
                     Doprinos trećih osoba

                  3.3.
                     Procijenjeni utjecaj na prihode

               ZAKONODAVNI FINANCIJSKI IZVJEŠTAJ

               OKVIR PRIJEDLOGA/INICIJATIVE

               Naslov prijedloga/inicijative

                  Odluka Vijeća o stajalištu Unije o sudjelovanju Republike Albanije u svojstvu promatrača u radu Agencije Europske unije za temeljna prava i odgovarajućim modalitetima u okviru Uredbe Vijeća (EZ) br. 168/2007

               Odgovarajuća područja politike u strukturi ABM/ABB
                  2

                  Područje politike:
                        33
                        "Pravosuđe i potrošači"

                  Aktivnost:
                        33 02
                        „Prava, jednakost i građanstvo”

               Vrsta prijedloga/inicijative

               Prijedlog/inicijativa odnosi se na novo djelovanje

               Ciljevi

               Višegodišnji strateški ciljevi Komisije na koje se odnosi prijedlog/inicijativa

                  Sudjelovanjem Republike Albanije u radu Agencije u svojstvu promatrača doprinijet će se njezinom postupnom usklađivanju s pravom Unije i uspješnoj pripremi za članstvo u Europskoj Uniji.

               Posebni ciljevi i odgovarajuće aktivnosti u okviru strukture ABM/ABB

                  Posebni cilj:

                  Predloženom Odlukom omogućit će se Republici Albaniji da u svojstvu promatrača sudjeluje u radu Agencije i omogućiti Agenciji da se bavi pitanjima temeljnih prava u Republici Albaniji.

                  Odgovarajuće aktivnosti u okviru strukture ABM/ABB

                  33 02
                        „Prava, jednakost i građanstvo”

               Očekivani rezultati i utjecaj

               Navesti učinke koje bi prijedlog/inicijativa trebali imati na ciljane korisnike/skupine.

                  Sudjelovanjem Republike Albanije u radu Agencije u svojstvu promatrača doprinijet će se njezinom postupnom usklađivanju s pravom Unije i uspješnoj pripremi za članstvo u Europskoj Uniji.

               Pokazatelji rezultata i utjecaja

               Navesti pokazatelje koji omogućuju praćenje provedbe prijedloga/inicijative.

                  Predloženom Odlukom omogućit će se Agenciji da u Republici Albaniji obavlja zadaće unutar okvira utvrđenog člancima 4. i 5. Uredbe Vijeća (EZ) br. 168/2007 („Uredba”).

                  Pokazatelji uspješnosti temelj su planiranja, praćenja, evaluacija i izvješćivanja o aktivnostima Agencije. Pokazateljima utvrđenima okvirom za mjerenje uspješnosti (eng. PMF – Performance Measurement Framework) ocjenjuje se ukupan rad Agencije. Okvirom za mjerenje uspješnosti obuhvaćeni su pokazatelji na razini projekta kojima se opisuju planirani rezultati svake intervencije te kratkoročni, dugoročni i željeni pokazatelji, od kojih se većina mjeri nakon završetka intervencija i posebno planirane inicijative. Važno je napomenuti da je okvir za mjerenje uspješnosti povezan i sa strateškim planom i godišnjim programima rada. Okvir za mjerenje uspješnosti Agencije obuhvaća i intervencijsku logiku i popis pokazatelja uspješnosti zajedno s odgovarajućim ciljem, kriterijima prosudbe, mjerama, izvorima i instrumentima. Okvirom za mjerenje uspješnosti svi se podaci povezani s uspješnošću objedinjuju unutar logičnog okvira.  Okvir za mjerenje uspješnosti Agencije organiziran je tako da se njime omogućuje analiza rada (tj. praćenje i evaluacija te izvješćivanje) Agencije na različitim razinama, tj. na razini projekta, aktivnosti, tematskog područja te na strateškim razinama i upotrijebit će se za praćenje provedbe inicijative. Posebno, pokazatelji se razlikuju prema razini postignuća (tj. rezultat, kratkoročni, dugoročni i željeni učinci) po razinama aktivnosti kako je prikazano u logičkom modelu. Utvrđuju se jednom godišnje (također za odgovarajuće aktivnosti u strukturi ABM/ABB obuhvaćene inicijativom) u operativnim programima rada Agencije (programski dokument), a praćenje i ocjena rada uključuju se u relevantni izvještajni dokument (konsolidirano godišnje izvješće o radu).

               Osnova prijedloga/inicijative

               Zahtjevi koje je potrebno kratkoročno ili dugoročno ispuniti

                  Predloženom Odlukom trebalo bi se omogućiti Republici Albaniji sudjelovanje u radu Agencije u svojstvu promatrača i Agenciji bavljenje pitanjima temeljnih prava u Republici Albaniji u opsegu propisanom Uredbom Vijeća (EZ) br. 168/2007.

               Dodana vrijednost sudjelovanja EU-a

                  Sudjelovanjem Republike Albanije u radu Agencije u svojstvu promatrača doprinijet će se njezinom postupnom usklađivanju s pravom Europske unije.

               Pouke iz prijašnjih sličnih iskustava

                  Prijedlog Uredbe Vijeća (EZ) br. 168/2007 sadržavao je i procjenu učinka koji se bavila pitanjem zemljopisnog opsega aktivnosti Agencije.

                  Europski centar za praćenje rasizma i ksenofobije (EUMC), prethodnik Agencije EU-a za temeljna prava, proveo je projekte u okviru programa PHARE u različitim zemljama kandidatkinjama (tijekom 2003. u 10 zemalja kandidatkinja koje su pristupile EU-u u 2004., kao i u RO, BG, TR i HR) što se pokazalo vrlo pozitivnim i za zemlje kandidatkinje i EUMC.

               Usklađenost i moguća sinergija s ostalim odgovarajućim instrumentima

                  Dio troškova sudjelovanja Republike Albanije snosi IPA.

               Trajanje i financijski utjecaj

               Prijedlog/inicijativa na snazi od stupanja na snagu Odluke (vidjeti članak 9. Odluke) do pristupanja Republike Albanije EU-u.

               Financijski utjecaj od stupanja na snagu odluke do pristupanja Republike Albanije EU-u.

               Predviđene metode upravljanja
                  3

               Neizravno upravljanje povjeravanjem zadaća provedbe proračuna tijelima navedenima u člancima 208. i 209. Financijske uredbe.

               MJERE UPRAVLJANJA

               Pravila praćenja i izvješćivanja

               Navesti učestalost i uvjete.

                  Rad Agencije EU-a za temeljna prava, uključujući sudjelovanje zemalja kandidatkinja u aktivnostima Agencije, redovito se ocjenjuje u skladu s okvirom utvrđenim u Uredbi Vijeća (EZ) br. 168/2007 i uzimajući u obzir višegodišnji okvir i programske dokumente Agencije.

               Sustav upravljanja i kontrole

               Utvrđeni rizici

                  (1) Znanje osoblja o specifičnom tržištu.

                  (2) Specifični problemi pri prikupljanju podataka o temeljnim pravima zbog nedostatka pružatelja usluga na tržištu.

                  (3) Utjecaj na postupak nabave zbog nedostupnosti pružatelja usluga prikupljanja podataka o temeljnim pravima.

                  (4) Utjecaj na rezultate istraživanja zbog nedovoljnog prikupljanja podataka ili nedostupnosti podataka.

               Predviđene metode kontrole

                  (1) Analiza specifičnog znanja, vještina i kompetencija potrebnih za provedbu djelovanja i identifikacija potrebnog osposobljavanja za osoblje.

                  (2) Jačanje praćenja aktivnosti vanjskih izvoditelja u slučaju da nemaju iskustva u pružanju podataka o temeljnim pravima.

               Mjere za sprečavanje prijevara i nepravilnosti

               Navesti postojeće ili predviđene mjere za sprečavanje i zaštitu.

                  U cilju borbe protiv prijevara, korupcije i drugih nezakonitih aktivnosti, odredbe Uredbe (EU, Euratom) br. 883/2013 primjenjuju se bez ograničenja na Agenciju Europske unije za temeljna prava.

                  Agencija pristupa Međuinstitucionalnom sporazumu od 25. svibnja 1999. između Europskog parlamenta, Vijeća Europske unije i Komisije Europskih zajednica o internim istragama Europskog ureda za borbu protiv prijevara (OLAF) te bez odgode primjenjuje odgovarajuću odredbu u kontekstu strategije Agencije za borbu protiv prijevara i odgovarajući akcijski plan.

                  Odluke o financiranju te provedbeni sporazumi i instrumenti koji iz njih proizlaze izričito propisuju da Revizorski sud i OLAF mogu, ako je to potrebno, na terenu provjeravati primatelje sredstava Agencije te osoblje odgovorno za dodjelu tih sredstava.

               PROCIJENJENI FINANCIJSKI UTJECAJ PRIJEDLOGA/INICIJATIVE

               Naslovi višegodišnjeg financijskog okvira i proračunskih linija rashoda na koje se prijedlog/inicijativa odnosi

               Postojeće proračunske linije

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj Naslov………………………...…………

                        Dif./nedif.
                           4

                        zemalja EFTA-e
                           5

                        zemalja kandidatkinja
                           6

                        trećih zemalja

                        u smislu članka 21. stavka 2. točke (b) Financijske uredbe

                        3

                        33 0206

                        Agencija Europske unije za temeljna prava

                        Nedif.

                        NE

                        DA

                        NE

                        DA

               Procijenjeni utjecaj na rashode

               Sažetak procijenjenog utjecaja na rashode

               u milijunima EUR (do tri decimalna mjesta)

                        Naslov višegodišnjeg financijskog
                        okvira

                        Broj

                        3 ..……………………………………………………………….

                        Agencija Europske unije za temeljna prava

                        Godina
                        1.

                        Godina
                        2.

                        Godina
                        3.

                        UKUPNO

                        Glava 1. Rashodi na osoblje

                        Preuzete obveze

                        (1)

                        0,074

                        0,075

                        0,076

                        0,225

                        Plaćanja

                        (2)

                            0,074

                        0,075

                        0,076

                        0,225

                        Glava 2. Zgrade, oprema i razni rashodi poslovanja:

                        Preuzete obveze

                        (1.a)

                        0,020

                        0,021

                        0,021

                        0,062

                        Plaćanja

                        (2.a)

                        0,020

                        0,021

                        0,021

                        0,062

                        Glava 3. Rashodi poslovanja

                        Preuzete obveze

                        (3.a)

                        0,066

                        0,067

                        0,069

                        0,202

                        Plaćanja

                        (3.b)

                        0,066

                        0,067

                        0,069

                        0,202

                        UKUPNA odobrena sredstva
                        za Agenciju Europske unije za temeljna prava

                        Preuzete obveze

                        = 1. +1.a + 3.a

                        0,160

                        0,163

                        0,166

                        0,489

                        Plaćanja

                        = 2. + 2.a

                        +3.b

                        0,160

                        0,163

                        0,166

                        0,489

               Troškovi Agencije bit će pokriveni namjenskim prihodima od financijskog doprinosa zemlje kandidatkinje.

                        Naslov višegodišnjeg financijskog
                        okvira

                        5

                        „Administrativni rashodi”

               u milijunima EUR (do tri decimalna mjesta)

                        Godina
                        1.

                        Godina
                        2.

                        Godina
                        3.

                        UKUPNO

                        Komisija

                        • Ljudski resursi

                        0,067

                        0,067

                        0,067

                        0,201

                        • Ostali administrativni rashodi

                        UKUPNO Komisija

                        Odobrena sredstva

                        0,067

                        0,067

                        0,067

                        0,201

                        UKUPNA odobrena sredstva
                        iz NASLOVA 5
                        višegodišnjeg financijskog okvira

                        (ukupne preuzete obveze = ukupna plaćanja)

                        0,067

                        0,067

                        0,067

                        0,201

               u milijunima EUR (do tri decimalna mjesta)

                        Godina
                        1.

                        Godina
                        2.

                        Godina
                        3.

                        UKUPNO

                        UKUPNA odobrena sredstva
                        iz NASLOVA od 1 do 5
                        višegodišnjeg financijskog okvira

                        Preuzete obveze

                        0,227

                        0,230

                        0,233

                        0,690

                        Plaćanja

                        0,227

                        0,230

                        0,233

                        0,690

               Procijenjeni utjecaj na odobrena sredstva FRA-e

               Za prijedlog/inicijativu potrebna su odobrena sredstva za poslovanje u iznosu od 0,066 milijuna EUR.

               Sudjelovanjem Republike Albanije u radu Agencije u svojstvu promatrača omogućit će se Agenciji da se bavi pitanjima temeljnih prava u toj zemlji u smislu članka 3. stavka 1. Uredbe Vijeća (EZ) br. 168/2007, u mjeri potrebnoj za postupno usklađivanje Republike Albanije s pravom Unije. Zadaće koje Agencija može obavljati utvrđene su člankom 4. Uredbe Vijeća (EZ) br. 168/2007, a područja na koja će se usredotočiti utvrđena su u višegodišnjem okviru Agencije u skladu s člankom 5. Uredbe Vijeća (EZ) br. 168/2007.

               Procijenjeni utjecaj na ljudske resurse FRA-e

               Sažetak

               Za prijedlog/inicijativu potrebna su sljedeća odobrena administrativna sredstva:

               u milijunima EUR (do tri decimalna mjesta)

                        Godina
                        1.

                        Godina
                        2.

                        Godina
                        3.

                        UKUPNO

                        Dužnosnici (razredi AD)

                        Dužnosnici (razredi AST)

                        Ugovorno osoblje

                        1

                        1

                        1

                        1

                        Privremeno osoblje

                        Upućeni nacionalni stručnjaci

                        UKUPNO

                        1

                        1

                        1

                        1

               Procjena potrebnih ljudskih resursa za Komisiju

               Za prijedlog/inicijativu potrebni su ljudski resursi Komisije kako je navedeno u nastavku:

               Procjenu navesti u cijelom iznosu (ili najviše do jednog decimalnog mjesta)

                        Godina
                        1.

                        Godina
                        2.

                        Godina
                        3.

                        Radna mjesta prema planu radnih mjesta (dužnosnici i privremeni djelatnici)

                        XX 01 01 01 (Sjedišta i predstavništva Komisije)

                        0,5

                        0,5

                        0,5

                        XX 01 01 02 (Delegacije)

                        XX 01 05 01 (Neizravno istraživanje)

                        10 01 05 01 (Izravno istraživanje)

                        • Vanjsko osoblje (u ekvivalentu punog radnog vremena: EPRV)
                           7

                        XX 01 02 01 (UO, UNS, UsO iz „globalne omotnice”)

                        XX 01 02 02 (UO, LO, UNS, UsO i MSD u delegacijama)

                        XX 01 04 gg
                           8

                        – u sjedištu
                           9

                        – u delegacijama

                        XX 01 05 02 (UO, UNS, AO – neizravno istraživanje)

                        10 01 05 02 (UO, UNS, AO – izravno istraživanje)

                        Ostale proračunske linije (navesti)

                        UKUPNO

                        0,5

                        0,5

                        0,5

               XX se odnosi na odgovarajuće područje politike ili glavu proračuna.

               Potrebni ljudski resursi pokrit će se osobljem koje je nadležno za upravljanje djelovanjem i/ili preraspoređeno unutar glavnih uprava te, prema potrebi, svim dodatnim sredstvima koja se mogu dodijeliti nadležnim glavnim upravama u okviru godišnjeg postupka dodjele sredstava uzimajući u obzir proračunska ograničenja.

               Opis zadaća koje treba obaviti:

                        Dužnosnici i privremeni djelatnici

                        Administrativne, financijske i pravne zadaće koje se odnose na sudjelovanje Republike Albanije u radu Agencije u svojstvu promatrača

                        Vanjsko osoblje

                        Nije primjenjivo

               Usklađenost s tekućim višegodišnjim financijskim okvirom:

               Prijedlog/inicijativa u skladu je s postojećim višegodišnjim financijskim okvirom.

               Doprinos trećih osoba

               Prijedlogom/inicijativom predviđa se sufinanciranje prema sljedećoj procjeni:

               u milijunima EUR (do tri decimalna mjesta)

                        Godina
                        1.

                        Godina
                        2.

                        Godina
                        3.

                        Ukupno

                        Republika Albanija

                        0,160

                        0,163

                        0,166

                        0,489

                        UKUPNA odobrena sredstva sufinanciranja

                        0,160

                        0,163

                        0,166

                        0,489

               Procijenjeni utjecaj na prihode

               Prijedlog/inicijativa ima sljedeći financijski utjecaj:

               ◻
                     ◻na vlastita sredstva

               ⌧
                     ⌧na razne prihode

               u milijunima EUR (do tri decimalna mjesta)

                        Proračunska linija u okviru prihoda:

                        Odobrena sredstva dostupna za tekuću proračunsku godinu

                        Utjecaj prijedloga/inicijative
                           10

                        Godina
                        1.

                        Godina
                        2.

                        Godina
                        3.

                        Članak 603.1.

                        0,160

                        0,163

                        0,166

               Za razne „namjenske” prihode navesti odgovarajuće proračunske linije rashoda.

                  33 02 06

               Navesti metodu izračuna utjecaja na prihode.

                  Vidjeti Prilog I. Odluci

                     (1)
                  SL L 56, 4.3.19688., str. 1., kako je zadnje izmijenjena Uredbom (EU, Euratom) br. 1023/2013 Europskog parlamenta i Vijeća od 22. listopada 2013., SL L 287, 29.10.2013., str. 15.

                     (2)
                  ABM: upravljanje na temelju djelatnosti; ABB: priprema proračuna na temelju djelatnosti.

                     (3)
                  Informacije o načinima upravljanja i upućivanju na Financijsku uredbu dostupne su na internetskim stranicama BudgWeb:

                     https://myintracomm.ec.europa.eu/budgweb/EN/man/budgmanag/Pages/budgmanag.aspx

                  .

                     (4)
                  Dif. = diferencirana odobrena sredstva / nedif. = nediferencirana odobrena sredstva.

                     (5)
                  EFTA: Europsko udruženje slobodne trgovine.

                     (6)
                  Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.

                     (7)
                  UO = ugovorno osoblje; LO = lokalno osoblje; UNS = upućeni nacionalni stručnjaci, AO = agencijsko osoblje; MSD = mladi stručnjaci u delegacijama

                     (8)
                  U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (9)
                  Uglavnom za strukturne fondove, Europski poljoprivredni fond za ruralni razvoj (EAFRD) i Europski ribarski fond (EFF).

                     (10)
                  Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.